**Paskaidrojuma raksts**

**Rīgas domes #SEDES\_NORISES\_DATUMS\_V\_L# saistošajiem noteikumiem Nr. #LEMUMA\_NUMURS#**

**“Par sadzīves atkritumu apsaimniekošanu Rīgas valstspilsētas pašvaldības administratīvajā teritorijā”**

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**Saskaņā ar Pašvaldību likuma 4. panta pirmās daļas 1. punktu, viena no pašvaldības autonomajām funkcijām ir organizēt sadzīves atkritumu apsaimniekošanas pakalpojumus un saskaņā ar Atkritumu apsaimniekošanas likuma 8. panta pirmās daļas 3. punktu pašvaldība izdod saistošos noteikumu par sadzīves atkritumu apsaimniekošanu savā administratīvajā teritorijā. Saistošie noteikumi “Par sadzīves atkritumu apsaimniekošanu Rīgas valstspilsētas pašvaldības administratīvajā teritorijā” (turpmāk – saistošie noteikumi) nosaka sadzīves atkritumu (turpmāk – atkritumi), sadzīvē radušos bīstamo un mājsaimniecībās radīto būvniecības atkritumu apsaimniekošanu pašvaldības teritorijā, lai aizsargātu vidi, cilvēku dzīvību un veselību, nodrošinātu atkritumu dalītu savākšanu un reģenerāciju, kā arī veicinātu atkritumu rašanās samazināšanu, dabas resursu efektīvu izmantošanu, atkārtoti lietojamu materiālu atgriešanu apritē un apglabājamo atkritumu apjoma samazināšanu; pašvaldības teritorijas dalījumu atkritumu apsaimniekošanas zonās; prasības atkritumu savākšanai, tajā skaitā minimālajam atkritumu savākšanas biežumam, pārvadāšanai, pārkraušanai, šķirošanai un uzglabāšanai; kārtību, kādā veicami maksājumi par atkritumu apsaimniekošanu. Saistošie noteikumi strukturēti desmit nodaļās ar pārejas noteikumiem: I. Vispārīgie jautājumi, II. PARIS funkcijas, III. Atkritumu radītāju un valdītāju tiesības un pienākumi, IV. Nekustamā īpašuma īpašnieka, valdītāja, lietotāja, apsaimniekotāja vai pilnvarotās personas pienākumi, V.  Publisko pasākumu organizētāju un publisko teritoriju apsaimniekotāju tiesības un pienākumi, VI.  Atkritumu apsaimniekotāja pienākumi un tiesības, VII.  Aizliegumi atkritumu apsaimniekošanā pašvaldības teritorijā, VIII. Prasības atkritumu dalītai vākšanai un šķirošanai, IX. Prasības sadzīvē radušos bīstamo atkritumu un videi kaitīgo preču apsaimniekošanai, X. Noslēguma jautājums, Pārejas noteikumi.Līdz šim ir bijuši spēkā Rīgas domes 2019. gada 29. novembra saistošie noteikumi Nr. 87 “Par sadzīves atkritumu apsaimniekošanu Rīgas pilsētā”. Saistošajiem noteikumiem par pamatu ņemts spēkā esošais regulējums un tas papildināts, ņemot vērā nepieciešamību noteikt stingrāku regulējumu sadzīves atkritumu šķirošanai un samazināt apglabājamo atkritumu daudzumu atbilstoši Padomes 1999. gada 26. aprīļa Direktīvas 1999/31/EK par atkritumu poligoniem 5. panta 5. punktā noteiktajam, ka dalībvalstis veic vajadzīgos pasākumus, lai nodrošinātu, ka līdz 2035. gadam poligonos apglabāto sadzīves atkritumu īpatsvars ir samazinājies līdz 10 % no kopējā radīto sadzīves atkritumu daudzuma (pēc svara) vai ir vēl mazāks. Ministru kabineta 2021. gada 26. oktobra noteikumu Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” 5. punktā noteikti šādi mērķrādītāji atkritumu sagatavošanai atkārtotai izmantošanai, pārstrādei un materiālu reģenerācijai:5. Pašvaldība, atkritumu apsaimniekotājs, kas izraudzīts saskaņā ar normatīvajiem aktiem par atkritumu apsaimniekošanu, un atkritumu apsaimniekotājs, kurš sagatavo atkritumus atkārtotai izmantošanai, pārstrādā vai veic materiālu reģenerāciju, nodrošina sadzīves atkritumu (tai skaitā vismaz papīra, metāla, plastmasas, stikla, tekstilmateriālu, sadzīvē radušos bīstamo atkritumu un bioloģisko atkritumu) sagatavošanu atkārtotai izmantošanai, pārstrādi un materiālu reģenerāciju (izņemot enerģijas reģenerāciju un atkritumu pārstrādi materiālos, kurus paredzēts izmantot kā degvielu) šādos termiņos, lai sasniegtu noteiktos mērķus:5.1. līdz 2024. gada 31. decembrim – ne mazāk kā 55 % apmērā (pēc svara) no kalendāra gadā radītā sadzīves atkritumu daudzuma;5.2. līdz 2029. gada 31. decembrim – ne mazāk kā 60 % apmērā (pēc svara) no kalendāra gadā radītā sadzīves atkritumu daudzuma;5.3. līdz 2034. gada 31. decembrim – ne mazāk kā 65 % apmērā (pēc svara) no kalendāra gadā radītā sadzīves atkritumu daudzuma.2024. gadā pēc pašvaldībai pieejamiem datiem pašvaldības teritorijā tika savāktas 307 952.39 tonnas sadzīves atkritumu, no kurām dalīti tika savākti 43%.2025. gada janvārī Klimata un enerģētikas ministrija informēja, ka Latvijas poligonos tiek apglabāti 44% no radītā sadzīves atkritumu daudzuma <https://www.kem.gov.lv/lv/jaunums/tiks-istenota-stingraka-un-caurredzamaka-uzraudziba-atkritumu-regeneracijas-projektu-istenosana>.Ņemot vērā nepieciešamo izmaiņu apjomu, saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktā noteikto, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma, ir sagatavoti saistošie noteikumi.  |
| **2. Fiskālā ietekme uz pašvaldības budžetu, iekļaujot attiecīgus aprēķinus (šo informāciju neiekļauj saistošajiem noteikumiem par pašvaldības nodevām)**Nav fiskālās ietekmes – saistošo noteikumu īstenošana neietekmēs pašvaldībai pieejamos resursus, jo neprasa jaunu institūciju vai darba vietu izveidi, vai esošo institūciju kompetences paplašināšanu, lai nodrošinātu saistošo noteikumu izpildi. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**Saistošie noteikumi attiecas uz sabiedrībai svarīgas jomas – kārtību, kādā pašvaldības teritorijā tiek organizēta atkritumu apsaimniekošana. Saistošo noteikumu ietekmes vērtējums:1) sociālā ietekme – tiesības dzīvot tīrā un sakoptā vidē ir saistāmas ar cilvēka dzīves kvalitātes nodrošināšanu. Saistošie noteikumi nodrošinās vienlīdzīgas tiesības un iespējas atkritumu radītājiem un valdītājiem un uzlabos atkritumu apsaimniekošanas pakalpojuma kvalitāti un pieejamību. 2) ietekme uz vidi – organizējot un pilnveidojot atkritumu apsaimniekošanu, tiek nodrošināts, ka atkritumi tiek savākti videi labvēlīgā veidā. Lai uzlabotu vides aizsardzības prasību ievērošanu, pašvaldības teritorijā paredzēta visu atkritumu radītāju un valdītāju iesaistīšanās atkritumu dalītā vākšanā, veicinot gan atkritumu pārstrādi, reģenerāciju, gan aprites ekonomikas principus, gan samazinot atkritumu poligonā noglabājamo atkritumu daudzumu;3) ietekme uz iedzīvotāju veselību – nodrošinot organizētu un regulāru atkritumu apsaimnniekošanu, tiek aizsargāta cilvēku dzīvība un veselība, nepieļaujot ilgstošu atkritumu uzkrāšanu īpašumos un nepasliktinot sanitārās normas.  4) ietekme uz uzņēmējdarbības vidi pašvaldības administratīvajā teritorijā –saistošie noteikumi neskar uzņēmējdarbības aktivitātes un ir saistoši visām fiziskajām un juridiskajām personām pašvaldības teritorijā.  |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**Institūcija, kurā personas var vērsties saistošo noteikumu piemērošanas jautājumos, ir pašvaldības departamenta Vides pārvalde. Par atkritumu apsaimniekošanas saistošo noteikumu pārkāpumiem un neizpildi, personas ir saucamas pie atbildības normatīvajos aktos par atkritumu apsaimniekošanu un administratīvo atbildību noteiktajā kārtībā. Nav paredzētas administratīvo procedūru izmaksas. |
| **5. Ietekme uz pašvaldības funkcijām un cilvēkresursiem**Saistošie noteikumi ir nepieciešami Pašvaldību likuma 4. panta pirmās daļas 1. punktā noteikto pašvaldības autonomo funkciju izpildes nodrošināšanai un Atkritumu apsaimniekošanas likuma 8. panta 1. daļas 3. punkta izpildei.Nav ietekmes uz cilvēkresursiem. |
| **6. Izpildes nodrošināšana**Izpildi nodrošina pašvaldības departamenta Vides pārvalde un pašvaldības policija.  |
| **7. Prasību un izmaksu samērīgums pret ieguvumiem, ko sniedz mērķa sasniegšana**Saistošie noteikumi ir piemēroti iecerētā mērķa – lai aizsargātu vidi, cilvēku dzīvību un veselību, nodrošinātu atkritumu dalītu savākšanu un reģenerāciju, kā arī veicinātu atkritumu rašanās samazināšanu, dabas resursu efektīvu izmantošanu, atkārtoti lietojamu materiālu atgriešanu apritē un apglabājamo atkritumu apjoma samazināšanu; pašvaldības teritorijas dalījumu atkritumu apsaimniekošanas zonās; prasības atkritumu savākšanai, tajā skaitā minimālajam atkritumu savākšanas biežumam, pārvadāšanai, pārkraušanai, šķirošanai un uzglabāšanai; kārtību, kādā veicami maksājumi par atkritumu apsaimniekošanu – nodrošināšanai un paredz tikai to, kas nepieciešams minētā mērķa sasniegšanai. Pašvaldības izraudzītie līdzekļi un paredzamā rīcība ir piemēroti leģitīmā mērķa sasniegšanai un augstākstāvošiem normatīviem aktiem.  |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija** |

Rīgas domes priekšsēdētājs V. Kleinbergs